VM i fotball for kvinner 2011 kvalifisering CONCACAF

CONCACAF-kvalifiseringen til VM i fotball 2011 (engelsk CONCACAF Women's World Cup Qualifier) ble spilt fra 28. oktober til 8. november 2010 på Yucatánhalvøya i Mexico. Det var det åttende mesterskapet i rekka, og Canada vant sin andre tittel etter å ha slått vertene Mexico 1–0 i finalen. Det var første gang Mexico arrangerte Gold Cup for kvinner.

USA var regjerende mestre, hadde vunnet seks av sju CONCACAF-mesterskap, og hadde vunnet 23 av 24 kamper i CONCACAF-mesterskapets historie. De klarte å strekke serien til 27 før de gikk på sitt første tap, 1–2 for Mexico i semifinalen.

Mesterskapet fungerte i første rekke som kvalifisering til VM 2011, og hadde også offisielt navn som VM-kvalifisering, ikke «Gold Cup» som i 1998, 2002 og 2006. De to finalistene Canada og Mexico gikk direkte til VM, mens USA fikk spille mot Italia om den siste mulige VM-plassen. Mexico kvalifiserte seg til VM for første gang siden VM 1999, da CONCACAF hadde tre plasser.

Kvalifisering

Som i 2002 deltok åtte lag i sluttspillet. USA, Canada og Mexico er direkte kvalifisert for sluttspillet. De øvrige fem plassene ble fordelt mellom Karibia (tre) og Mellom-Amerika (to).

Karibia

Tre lag kvalifiserte seg fra Karibia. Den karibiske kvalifiseringen foregikk i tre runder. 15 lag deltok i første runde, og kjempet om seks plasser i andre runde; i tillegg fikk to lag walkover i første runde. I andre runde ble de åtte lagene delt inn i to grupper á fire lag, hvor vinnerne gikk videre til sluttspillet, mens toerne i hver gruppe møttes hjemme og borte i to utslagskamper om den siste plassen.

Anguilla, Cuba og Guyana debuterte i mesterskapet. Anguilla hadde spilt vennskapskamper, men aldri deltatt i en offisiell turnering, men klarte å slå Grenada i sin første kamp. De tapte imidlertid for Barbados og nådde dermed ikke andre runde. De øvrige debutantene, Cuba og Guyana, ble nummer to i sine andre-runde-grupper, og møttes dermed til kamp om den åttende plassen i sluttspillet. Der vant Guyana 3–2 sammenlagt. Cuba hadde tidligere deltatt i OL-kvalifiseringen 2008, mens Guyana var uten offisielle resultater.

I Karibia deltok ikke Aruba, Bermuda, Caymanøyene, De britiske Jomfruøyer, Jamaica eller De nederlandske Antiller, som alle deltok i 2006. Montserrat er det eneste landet i CONCACAF som ikke har kvinnelandslag.

Første runde

Kampene ble spilt i mars 2010. Ett land hadde hjemmebane, og hvert lag møtte de andre lagene en gang hver. 17 lag ble i januar 2010 inndelt i fem grupper, men i mars 2010 annonserte CONCACAF en endring; Trinidad og Tobago og Cuba ble seedet direkte inn i andre runde. De resterende lagene ble inndelt i fem grupper á tre lag. Seks lag gikk videre fra første runde; vinnerne av gruppene og den beste toeren fra de andre fem gruppene. Kampene i første runde ble spilt mellom 3. mars og 1. april.

Gruppe A

Spilt i Guyana

Gruppe B

Spilt i Puerto Rico

Gruppe C

Spilt i Antigua og Barbuda

Gruppe D

Spilt i Den dominikanske republikk

Gruppe E

Spilt i Barbados

Toertabell

Den dominikanske republikk og Antigua og Barbuda endte likt i poeng, målforskjell og scorede mål. Antigua og Barbuda gikk videre ved loddtrekning.

Andre runde

Åtte kvalifiserte lag ble delt inn i to grupper á fire lag; to lag gikk videre til tredje runde. Opprinnelig skulle bare de to beste lagene gå til sluttspillet, men da sluttspillet ble utvidet til åtte lag besluttet den karibiske unionen å legge til en ekstra kvalifiseringsrunde med fire lag i en gruppe. Etter at andre runde var ferdigspilt ble systemet på nytt omgjort; de to gruppevinnerne kvalifiserte seg, de to toerne ble satt opp til å spille mot hverandre om den siste plassen i sluttspillet.

Gruppe F

Spilt i Trinidad og Tobago

Gruppe G

Spilt i Trinidad og Tobago

Kampene skulle opprinnelig spilles i Cuba, men ble flyttet på grunn av at Antigua og Barbudas landslag ikke kunne fly til Cuba.

Utslagskamp

De to beste lagene fra hver gruppe i andre runde skulle opprinnelig delta i et gruppespill om tre plasser, men 27. mai annonserte CONCACAF at gruppevinnerne går direkte til Gold Cup, og at de to gruppetoerne spilte mot hverandre i to kamper, én i hvert land, om den siste plassen i sluttspillet. Kampene ble spilt 26. juni og 3. juli.

Guyana lå under 0–2 sammenlagt etter 35 minutter av andre kamp, og måtte score tre mål for å gå videre.

Mellom-Amerika

Seks lag var påmeldt fra Mellom-Amerikas fotballforbund (UNCAF). Belize deltok for første gang i Gold Cup, men har vært med i kvalifiseringen til OL. Honduras var tilbake etter fravær i 2006.

Første runde

Første runde spilles som to grupper á tre lag. Opprinnelig skulle gruppevinnerne gå videre til en ny utslagsrunde, men sluttspillet ble utvidet fra seks til åtte lag etter vedtak i april, og dermed fikk Mellom-Amerika en plass til i sluttspillet. Gruppevinnerne går dermed videre.

Gruppe A

Spilt i Guatemala

Gruppe B

Spilt i Nicaragua

Sluttspillet

CONCACAF terminfestet turneringen i august 2010. Sluttspillet ble spilt på Yucatánhalvøya i Mexico mellom 28. oktober og 8. november 2010.

Kvalifiserte lag

 1 Bare kvalifisering 1998, 2002, og 2006.

Gruppespill

Gruppe A

Canada vant gruppen overlegent, uten å slippe inn mål, og hadde faktisk størst problemer med å slå Trinidad og Tobago. Guyana tapte sine tre kamper stort, men klarte å score to mål mot Mexico.

Gruppe B

USA var enda mer overlegne her enn Canada i den andre gruppen; de var det eneste laget med positiv målforskjell. Costa Rica var ikke direkte truet i kampen om den siste semifinaleplassen, da de vant 3–0 over den eventuelle gruppetreer Haiti.

Utslagsspill

I semifinalen vant Canada over Costa Rica etter oppskriften, selv om det tok over en time å score det første målet, men vertsnasjonen Mexico imponerte med å slå ut USA. Dette var første gangen Mexico vant over USA og første gangen USA ble slått ut av Gold Cup. 

Canada og Mexico spilte en jevnere finale enn møtet i gruppespillet, men Canada vant til slutt 1–0 og vant CONCACAF-mesterskapet for andre gang. USA slo Costa Rica i bronsefinalen og hadde fortsatt muligheten til å kvalifisere seg for VM.

Semifinaler

Bronsefinale

Finale

Referanser 

Fotball i 2010
Kvalifisering CONCACAF
2010
Fotball i Mexico
Internasjonale mesterskap i 2010
Internasjonale mesterskap i Mexico
Sport i Mexico i 2010